**Ministru kabineta noteikumu projekta „Naturalizācijas iesnieguma pieņemšanas un izskatīšanas kārtība” sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | Noteikumu projekts „Naturalizācijas iesnieguma pieņemšanas un izskatīšanas kārtība” (turpmāk – noteikumu projekts) ir izstrādāts, ievērojot Pilsonības likuma (2013.gada 9.maija likuma „Grozījumi Pilsonības likumā” redakcijā) 17.panta pirmajā daļā noteikto deleģējumu un Pilsonības likuma (2013.gada 9.maija likuma „Grozījumi Pilsonības likumā” redakcijā) pārejas noteikumu 8.punktā Ministru kabinetam doto uzdevumu līdz 2013.gada 1.oktobrim izdot šā likuma 17.pantā paredzētos Ministru kabineta noteikumus. | | | | | |
| 2. | Pašreizējā situācija un problēmas | Latvijas Republikas Saeima ir pieņēmusi likumu „Grozījumi Pilsonības likumā”, kas stāsies spēkā 2013.gada 1.oktobrī. Ar minēto likumu ir izdarīti grozījumi Pilsonības likuma 17.panta pirmajā un otrajā daļā, ar ko ir noteikts deleģējums Ministru kabinetam noteiktatbildīgo institūciju un kārtību, kādā tā pieņem un izskata personu naturalizācijas iesniegumus. Likuma „Grozījumi Pilsonības likumā” 26.pantā ir noteikts, ka Ministru kabinets šos noteikumus izdod līdz 2013.gada 1.oktobrim.  Ievērojot, ka līdz ar likuma „Grozījumi Pilsonības likumā” spēkā stāšanos, spēku zaudēs Ministru kabineta 2011.gada 5.jūlija noteikumi Nr.521 „Naturalizācijas iesnieguma pieņemšanas un izskatīšanas kārtība”, nepieciešams izstrādāt noteikumu projektu „Naturalizācijas iesnieguma pieņemšanas un izskatīšanas kārtība”, kas noteiktu naturalizācijas iesnieguma pieņemšanas un izskatīšanas kārtību atbilstoši likumā „Grozījumi Pilsonības likumā” noteiktajam regulējumam. | | | | | |
| 3. | Saistītie politikas ietekmes novērtējumi un pētījumi | Projekts šo jomu neskar. | | | | | |
| 4. | Tiesiskā regulējuma mērķis un būtība | Noteikumu projektā tiek noteikts, ka personu naturalizācijas iesniegumus pieņem un izskata Pilsonības un migrācijas lietu pārvalde.  Noteikumu projekts nosaka personu naturalizācijas iesniegumam pievienojamos dokumentus, kas atbilstoši veiktajiem grozījumiem Pilsonības likumā apliecina nepieciešamos naturalizācijas priekšnoteikumus un pamatus.  Veiktie grozījumi Pilsonības likumā nosaka jēdziena *pastāvīgā dzīvesvieta* saturu saskaņā ar ko tā ir ne tikai personas deklarētā dzīvesvieta (ziņas par to ir Pilsonības un migrācijas lietu pārvaldes rīcībā), bet arī vieta, kurā persona faktiski dzīvo un var to apliecināt, iesniedzot, piemēram, pašvaldības izziņu. Ievērojot minētā regulējuma mērķi, secināms, ka pašvaldība šajā gadījumā neapliecina personas deklarēto dzīvesvietu, bet gan sniedz cita veida apliecinājumu par to, ka persona faktiski dzīvo tās administratīvajā teritorijā, piemēram, tajās pašvaldībās, kurās ir salīdzinoši neliels iedzīvotāju skaits un cieši ikdienas sociālie kontakti, pašvaldības amatpersonas var apliecināt, ka tās administratīvajā teritorijā attiecīgā persona patiešām arī dzīvo. Taču, tā kā noteikumu projektā noteikto pašvaldības amatpersonas apliecinājumu vairākumā gadījumu nevarēs iesniegt personas, kuras dzīvo to pašvaldību administratīvajās teritorijās, kurās ir liels iedzīvotāju skaits, jo ir apšaubāms, ka pašvaldību amatpersonas varētu apliecināt, ka persona patiešām faktiski dzīvo tās administratīvajā teritorijā, noteikumu projekts paredz personām iespēju iesniegt arī citus dokumentus, kas apliecina to pastāvīgo dzīvesvietu Latvijā.  Noteikumu projekts nosaka arī dokumentus, kas apliecina personas latviešu valodas prasmi, Latvijas Republikas Satversmes pamatnoteikumu, valsts himnas teksta un Latvijas vēstures un kultūras pamatu zināšanas prasmi. Noteikumu projekts nosaka pienākumu personai iesniegt arī dokumentus, kas apliecina personas legālu iztikas avotu. Šādi dokumenti var būt, piemēram, dokuments, kas apliecina darba samaksu vai ienākumus no komercdarbības, apliecinājums par vecuma pensijas saņemšanu, apliecinājums par mantojumu u.tml.  Ievērojot, ka no 2013.gada 1.oktobra mainīsies regulējums attiecībā uz naturalizējamo personu dubultās pilsonības izveidošanās nosacījumiem, noteikumu projekts nosaka arī dokumentus un to iesniegšanas kārtību ārzemniekiem, kuri nav Eiropas Savienības dalībvalsts, Eiropas Brīvās tirdzniecības asociācijas dalībvalsts, Ziemeļatlantijas līguma organizācijas dalībvalsts pilsoņi, Austrālijas Savienības, Brazīlijas Federatīvās Republikas, Jaunzēlandes pilsoņi vai tādas valsts pilsoņi, ar kuru Latvijas Republika noslēgusi līgumu par dubultās pilsonības atzīšanu.  Noteikumu projektā ir noteikti dokumenti, ko iesniedz personas ar invaliditāti, bet kuras nav minētas Pilsonības likuma (2013.gada 9.maija likuma „Grozījumi Pilsonības likumā” redakcijā) 21.panta pirmās daļas 1.punktā. Noteikumu projektā noteiktie dokumenti ir pamats šo personu atbrīvošanai no Pilsonības likumā noteikto zināšanu pārbaudes vai ir pamats noteikt atvieglotu šo pārbaužu kārtību.  Tāpat noteikumu projektā tiek noteikts, kādus dokumentus iesniedz bērna vecāks, lai viņa bērns līdz 15 gadu vecumam varētu iegūt Latvijas pilsonību naturalizācijas kārtībā. Ja tiek konstatēts, ka bērns līdz 15 gadiem, kurš tiek uzņemts Latvijas pilsonībā naturalizācijas kārtībā, ir tādas valsts pilsonis, kas nav minēta Pilsonības likuma (2013.gada 9.maija likuma „Grozījumi Pilsonības likumā” redakcijā) 12.panta otrajā daļā, bērna vecāks iesniedz paziņojumu par bērna atteikšanos no savas iepriekšējās pilsonības un ekspatriācijas atļauju vai pilsonības zaudēšanu apliecinošu dokumentu. Savukārt, ja tiek konstatēts, ka bērnam varētu būt izveidojusies tiesiska saikne ar citu valsti, kas nav minēta Pilsonības likuma (2013.gada 9.maija likuma „Grozījumi Pilsonības likumā” redakcijā) 12.panta otrajā daļā, personas vecākam ir jāiesniedz dokuments, kas apliecina, ka viņa bērns nav citas valsts pilsonis, vai dokumentārs apliecinājums, kas šādu dokumentu nav iespējams iegūt, proti, persona iesniedz attiecīgās valsts kompetentas iestādes izsniegtu dokumentu, ka bērns nav citas valsts pilsonis vai dokumentu, kurā norādīts, ka šāda informācija netiek sniegta.  Noteikumu projekts nosaka kārtību, kādā Pilsonības un migrācijas lietu pārvalde pārbauda naturalizējamās personas atbilstību Pilsonības likuma (2013.gada 9.maija likuma „Grozījumi Pilsonības likumā” redakcijā) 12.panta pirmās daļas 8.punktā ietvertajam nosacījumam saskaņā ar ko naturalizācijas kārtībā Latvijas pilsonībā var uzņemt vienīgi personu uz kuru neattiecas šā likuma 11.pantā minētie ierobežojumi.  Noteikumu projekts paredz arī kārtību, kādā Pilsonības un migrācijas lietu pārvalde konstatē, ka uz naturalizējamo personu neattiecas Pilsonības likuma (2013.gada 9.maija likuma „Grozījumi Pilsonības likumā” redakcijā) 11.panta pirmās daļas 5.punktā noteiktais ierobežojums, ja tiek konstatēts, ka persona kādā citā valstī ir notiesāta par tāda noziedzīga nodarījuma izdarīšanu, kas kvalificējams kā noziedzīgs nodarījums arī Latvijā naturalizācijas iesnieguma izskatīšanas laikā. | | | | | |
| 5. | Projekta izstrādē iesaistītās institūcijas | Pilsonības un migrācijas lietu pārvalde. | | | | | |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. | | | | | |
| 7. | Cita informācija | Nav | | | | | |
| **II. Tiesību akta projekta ietekme uz sabiedrību** | | | | | | | |
| 1. | | Sabiedrības mērķgrupa | | | | Latvijas nepilsoņi, citu valstu pilsoņi un bezvalstnieki, kuri vēlas iegūt Latvijas pilsonību naturalizācijas kārtībā – aptuveni 2000 līdz 2500 personu gadā. | |
| 2. | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | Projekts šo jomu neskar. | |
| 3. | | Tiesiskā regulējuma finansiālā ietekme | | | | Projekts šo jomu neskar. | |
| 4. | | Tiesiskā regulējuma nefinansiālā ietekme | | | | Projekts šo jomu neskar. | |
| 5. | | Administratīvās procedūras raksturojums | | | | Esošā administratīvā procedūra būtībā netiek mainīta. Noteikumu projekts nosaka, ka personas naturalizācijas iesniegumu iesniedz personīgi Pilsonības un migrācijas lietu pārvaldē, ievērojot, ka atbilstību Pilsonības likumā noteiktajiem naturalizācijas nosacījumiem var apliecināt tikai pati persona, kura vēlas iegūt Latvijas pilsonību naturalizācijas kārtībā. Līdz ar to nav paredzētas tiesības iesniegt naturalizācijas iesniegumu, piemēram, ar pilnvarotas personas starpniecību.  Netiek paredzēts, ka iesniegumu var iesniegt elektroniski. Atbilstoši veiktajiem grozījumiem Pilsonības likumā personai, iesniedzot naturalizācijas iesniegumu, ir jāuzrāda dokumenti, kas personai netiek izsniegti kā elektroniskie dokumenti. Līdz ar to, lai Elektronisko dokumentu likumā noteiktajā kārtībā naturalizācijas iesniegumam pievienotu dokumentus un tie iegūtu juridisku spēku, personai būs nepieciešams veikt papildu izmaksas – notariāli elektroniskā veidā apliecinot minētos dokumentus. | |
| 6. | | Administratīvo izmaksu monetārs novērtējums | | | | Projekts šo jomu neskar. | |
| 7. | | Cita informācija | | | | Nav. | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | | Saistības pret Eiropas Savienību | | | Projekts šo jomu neskar. | | |
| 2. | | Citas starptautiskās saistības | | | 1. Starptautiskā pakta par pilsoniskajām un politiskajām tiesībām 2.pants; 2. ANO Konvencijas par jebkuras rasu diskriminācijas izskaušanu 5.panta (d) paragrāfa (iii) apakšparagrāfs; 3. ANO Konvencijas par bērna tiesībām 7.pants, un atbilstošas šo starptautisko līgumu izpildes uzraudzības institūciju sniegtās rekomendācijas; 4. ANO Cilvēktiesību komitejas 2003.gada 11.jūnija Nobeiguma secinājumi Latvijas Republikas otrajam kārtējam ziņojumam par Starptautiskā pakta par pilsoniskajām un politiskajām tiesībām izpildi laika posmā no 1995.gada līdz 2002.gadam; 5. ANO Rasu diskriminācijas izskaušanas komitejas 2003.gada 22.augusta Nobeiguma secinājumi Latvijas Republikas kārtējam ceturtajam un piektajam ziņojumam par Konvencijas par jebkuras rasu diskriminācijas izskaušanu izpildi laika posmā kopš 1998.gada līdz 2002.gadam; 6. ANO Bērnu tiesību komitejas 2006.gada 28.jūnija Nobeiguma secinājumi Latvijas Republikas otrajam kārtējam ziņojumam par Konvencijas par bērnu tiesību izpildi laika posmā no 2001.gada līdz 2004.gada 1.martam; 7. Eiropas Padomes Parlamentārās asamblejas 2006.gada 26.jūnija rekomendācijas, slēdzot post-monitoringa procedūru par Latvijas saistību EP izpildi; 8. Eiropas Padomes Cilvēktiesību komisāra 2007.gada 16.maija rekomendācijas; 9. Apvienoto Nāciju Organizācijas (ANO) 2011.gada 5.maija Vispārējais periodiskais pārskats. 10. Eiropas Cilvēka tiesību un pamatbrīvību aizsardzības konvencijas 6.pants (tiesības uz taisnīgu tiesu). | | |
| 3. | | Cita informācija | | | Nav. | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
|  | | | | 1. Starptautiskā pakta par pilsoniskajām un politiskajām tiesībām 2.pants; 2. ANO Konvencijas par jebkuras rasu diskriminācijas izskaušanu 5.panta (d) paragrāfa (iii) apakšparagrāfs; 3. ANO Konvencijas par bērna tiesībām 7.pants,; 4. ANO Cilvēktiesību komitejas 2003.gada 11.jūnija Nobeiguma secinājumi Latvijas Republikas otrajam kārtējam ziņojumam par Starptautiskā pakta par pilsoniskajām un politiskajām tiesībām izpildi laika posmā no 1995.gada līdz 2002.gadam; 5. ANO Rasu diskriminācijas izskaušanas komitejas 2003.gada 22.augusta Nobeiguma secinājumi Latvijas Republikas kārtējam ceturtajam un piektajam ziņojumam par Konvencijas par jebkuras rasu diskriminācijas izskaušanu izpildi laika posmā kopš 1998.gada līdz 2002.gadam; 6. ANO Bērnu tiesību komitejas 2006.gada 28.jūnija Nobeiguma secinājumi Latvijas Republikas otrajam kārtējam ziņojumam par Konvencijas par bērnu tiesību izpildi laika posmā no 2001.gada līdz 2004.gada 1.martam; 7. Eiropas Padomes Parlamentārās asamblejas 2006.gada 26.jūnija rekomendācijas, slēdzot post-monitoringa procedūru par Latvijas saistību EP izpildi; 8. Eiropas Padomes Cilvēktiesību komisāra 2007.gada 16.maija rekomendācijas; 9. Apvienoto Nāciju Organizācijas (ANO) 2011.gada 5.maija Vispārējais periodiskais pārskats. | | | |
| A | | | | B | | | C |
| 1. Starptautiskā pakta par pilsoniskajām un politiskajām tiesībām 2.pants:   1. Ikviena šā pakta dalībvalsts apņemas respektēt un garantēt visām tās teritorijas ietvaros un tās jurisdikcijā esošajām personām šajā paktā atzītās tiesības bez jebkādas atšķirības - neatkarīgi no rases, ādas krāsas, dzimuma, valodas, reliģijas, politiskās vai citas pārliecības, nacionālās vai sociālās izcelšanās, mantiskā stāvokļa, dzimšanas vai citiem apstākļiem.  2. Ja tas jau nav paredzēts esošajos likumdošanas vai citos aktos, ikviena šā pakta dalībvalsts apņemas veikt nepieciešamos pasākumus saskaņā ar savām konstitucionālajām procedūrām un šā pakta noteikumiem, lai piemērotu tādus likumdošanas vai citus līdzekļus, kas var būt nepieciešami šajā paktā atzīto tiesību īstenošanai.  2) ANO Cilvēktiesību komitejas 2003.gada 11.jūnija Nobeiguma secinājumi Latvijas Republikas otrajam kārtējam ziņojumam par Starptautiskā pakta par pilsoniskajām un politiskajām tiesībām izpildi laika posmā no 1995.gada līdz 2002.gadam:  „16. Lai gan Komiteja ņem vērā dalībvalsts veiktos pasākumus, lai naturalizācijas procesu padarītu pieejamāku un palielinātu nepilsoņu naturalizācijas tempus, to uztrauc šo pasākumu nepietiekamie rezultāti, jo daudzi kandidāti vēl pat nav uzsākuši šo procesu. Komiteja ņem vērā dažādos iemeslus, kas nosaka izveidojušos situāciju, tomēr uzskata, ka šī situācija rada negatīvas sekas attiecībā uz Paktā noteikto tiesību īstenošanu un ka dalībvalstij ir noteikti jānodrošina un jāaizsargā šīs tiesības. Bez tam Komiteju uztrauc iespējamie šķēršļi, ko varētu radīt prasības kārtot valodas eksāmenu.”  3) ANO Konvencijas par jebkuras rasu diskriminācijas izskaušanu 5.panta (d) paragrāfa (iii) apakšparagrāfs:  Saskaņā ar pamatsaistībām, kuras minētas šās Konvencijas 2.pantā, dalībnieces valstis apņemas aizliegt un likvidēt rasu diskrimināciju visos tās veidos un nodrošināt katra cilvēka vienlīdzību likuma priekšā bez rases, ādas krāsas, nacionālās vai etniskās izcelšanās atšķirības.  Īpaši tas attiecas uz šādu tiesību realizēšanu:  iii) pilsonības tiesības.  4) ANO Rasu diskriminācijas izskaušanas komitejas 2003.gada 22.augusta Nobeiguma secinājumi Latvijas Republikas kārtējam ceturtajam un piektajam ziņojumam par Konvencijas par jebkuras rasu diskriminācijas izskaušanu izpildi laika posmā kopš 1998.gada līdz 2002.gadam:  „5. Komiteja uzskata par cerīgām dalībvalsts pūlēm atbalstīt un veicināt naturalizācijas procesu ar juridiskiem pasākumiem un mērķprojektiem.  „13. Atzīmējot to, ka dalībvalsts ir veikusi pasākumus nepilsoņu naturalizācijas procesa paātrināšanai, Komiteja joprojām ir norūpējusies par sasniegtajiem (*naturalizācijas*) rezultātiem. Komiteju satrauc, ka pieaug to cilvēku skaits, kas nespēj nokārtot valodas eksāmenu, un, iespējams, nav pieejama latviešu valodas apmācība visiem tiem, kas vēlētos to apgūt.”  5) ANO Konvencijas par bērna tiesībām 7.pants:  1. Bērnu reģistrē tūlīt pēc dzimšanas, un viņam kopš piedzimšanas brīža ir tiesības uz vārdu un pilsonības iegūšanu, kā arī, ciktāl tas iespējams, tiesības zināt savus vecākus un tiesības būt viņu aizgādībā.  2. Dalībvalstis nodrošina šo tiesību realizēšanu saskaņā ar savu nacionālo likumdošanu un savu saistību izpildi atbilstoši attiecīgajiem starptautiskajiem dokumentiem šajā sfērā, piemēram, gadījumā, ja citādi bērnam nebūtu pilsonības.  6) ANO Bērnu tiesību komitejas 2006.gada 28.jūnija Nobeiguma secinājumi Latvijas Republikas otrajam kārtējam ziņojumam par Konvencijas par bērnu tiesību izpildi laika posmā no 2001.gada līdz 2004.gada 1.martam:  ”27. Komiteja iesaka dalībvalstij pielikt lielākas pūles, lai paātrinātu naturalizācijas procesu attiecībā uz tiem, kas vēlas iegūt pilsonību, lai izskaustu nepilsoņu statusu kā juridisku pārejas statusu. Komiteja mudina dalībvalsti nodrošināt vairāk informācijas un atbalsta to bērnu vecākiem, kuri ir nepilsoņi vai bezvalstnieki, lai nodrošinātu, ka Latvijā visi bērni var viegli iegūt pilsonību.”;  7) Eiropas Padomes Parlamentārās asamblejas 2006.gada 26.jūnija rekomendācijas, slēdzot post-monitoringa procedūru par Latvijas saistību EP izpildi;  „54. Lai turpmāk uzlabotu naturalizācijas politikas efektivitāti:  - ieviešot Pilsonības likumu, izvērtēt piemērojamos nosacījumus naturalizācijai, ņemot vērā nepilsoņu minētos šķēršļus naturalizācijai un motivācijas trūkuma cēloņus, t.sk., atvieglot prasības;  - novērst jaunu nepilsoņu rašanos.”;  8) Eiropas Padomes Cilvēktiesību komisāra 2007.gada 16.maija rekomendācijas:  „6. Turpināt vienkāršot naturalizācijas procesu. Naturalizācijai jābūt vienkāršotai gados vecākiem cilvēkiem. Bērnu, kas dzimuši pēc 1991. gada 21. augusta, dzimšanas reģistrācijas brīdī jādod viņu vecākiem iespēja prasīt Latvijas pilsonības piešķiršanu.”;  9)Apvienoto Nāciju Organizācijas (ANO) 2011.gada 5.maija Vispārējais periodiskais pārskats:  46. „46.Turpināt centienus veicināt etnisko minoritāšu pilnu integrāciju Latvijas sabiedrībā un veicināt naturalizāciju un pilsonības iegūšanu, īpaši bērniem (Kostarika);  47. 47.Veikt pasākumus, lai veicinātu nepilsoņu naturalizāciju (Nīderlande);  48. 48.Apsvērt turpmākos pilsonības iegūšanas atvieglojumus un palielināt centienus, lai veicinātu jaundzimušo reģistrāciju (Brazīlija);  49. 49.Darīt vairāk, lai veicinātu pilsonības vērtību starp visām grupām, tādējādi iedrošinot atlikušos nepilsoņus naturalizēties (ASV);  50. Turpināt strādāt pie sabiedrības integrācijas politikas realizācijas, kas vērsta uz valsts iedzīvotāju vienošanu tādās jomās kā valsts valodas apmācība, kultūras identitātes un kultūru mijiedarbības veicināšana, īpašu uzmanību pievēršot Latvijas nepilsoņiem, kas ir gandrīz 15% no Latvijas iedzīvotājiem (Slovākija).”. | | | | Noteikumu projekta 4., 6., 9., 10., 11. un 12.punkts. | | | Starptautiskās saistības tiek izpildītas daļēji, ņemot vērā, to, ka Latvijai regulāri jāizvērtē naturalizācijas procesa gaita, to veicinošie un kavējošie apstākļi, tā rezultātā, iespējams, paredzot arī citus pasākumus naturalizācijas procesa vienkāršošanai.  Par minēto starptautisko saistību naturalizācijas jomā izpildi atbildīgā ir Iekšlietu ministrija (Pilsonības un migrācijas lietu pārvalde). |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Norādītajos dokumentos paredzētās saistības nav pretrunā ar jau esošajām Latvijas Republikas starptautiskajām saistībām. | | | |
| Cita informācija | | | | Nav. | | | |
| |  |  |  | | --- | --- | --- | | **VI. Sabiedrības līdzdalība un šīs līdzdalības rezultāti** | | | | 1. | Sabiedrības informēšana par projekta izstrādes uzsākšanu | Projekts pirms izsludināšanas Valsts sekretāru sanāksmē publicēts Pilsonības un migrācijas lietu pārvaldes un Iekšlietu ministrijas mājas lapā. | | 2. | Sabiedrības līdzdalība projekta izstrādē | Viedokļi vai priekšlikumi par projektu nav saņemti. | | 3. | Sabiedrības līdzdalības rezultāti | Projekts šo jomu neskar. | | 4. | Saeimas un ekspertu līdzdalība | Projekts šo jomu neskar. | | 5. | Cita informācija | Nav. |   **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | Projekta izpildē iesaistītās institūcijas | | Pilsonības un migrācijas lietu pārvalde. | | | | |
| 2. | Projekta izpildes ietekme uz pārvaldes funkcijām | | Funkcijas un uzdevumi netiek paplašināti vai sašaurināti. | | | | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Netiks izveidotas jaunas institūcijas. | | | | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Netiks likvidētas esošās institūcijas. | | | | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Netiek reorganizētas esošās institūcijas. | | | | |
| 6. | Cita informācija | | Nav. | | | | |

Anotācijas III un IV sadaļa – projekts šīs jomas neskar.

Iekšlietu ministrs                                                   R.Kozlovskis

Vīza: valsts sekretāra pienākumu izpildītāja I.Aire

05.09.2013. 12:39

2384

Vorpa

67219514, ina.vorpa@pmlp.gov.lv